[pic] | EURÓPAI BIZOTTSÁG |

Brüsszel, 2010.12.13.

COM(2010) 731 végleges

A BIZOTTSÁG JELENTÉSE AZ EURÓPAI PARLAMENTNEK, A TANÁCSNAK ÉS AZ EURÓPAI GAZDASÁGI ÉS SZOCIÁLIS BIZOTTSÁGNAK

A Bizottság jelentése az EURES 2006–2008. évi tevékenységéről az 1612/68/EGK rendelet 19. cikke (3) bekezdésével összhangban„Úton az egységes európai munkaerőpiac felé: az EURES hozzájárulása”

A BIZOTTSÁG JELENTÉSE AZ EURÓPAI PARLAMENTNEK, A TANÁCSNAK ÉS AZ EURÓPAI GAZDASÁGI ÉS SZOCIÁLIS BIZOTTSÁGNAK

A Bizottság jelentése az EURES 2006–2008. évi tevékenységéről az 1612/68/EGK rendelet 19. cikke (3) bekezdésével összhangban„Úton az egységes európai munkaerőpiac felé: az EURES hozzájárulása”(EGT-vonatkozású szöveg)

TARTALOMJEGYZÉK

1. Bevezetés Error! Bookmark not defined.

2. Az EURES stratégiai célkitűzései Error! Bookmark not defined.

2.1. Az EURES tevékenységének eredménye Error! Bookmark not defined.

2.2. Az EURES tevékenységének hatása Error! Bookmark not defined.

3. Az EURES szolgáltatási mechanizmusai Error! Bookmark not defined.

3.1. Az EURES alapvető jogot támogat – elégtelen pénzügyi eszközökkel Error! Bookmark not defined.

3.2. Az EURES erős tanácsadói hálózatra épül Error! Bookmark not defined.

3.3. Az EURES alkalmazottainak képzése igen fontos a professzionális hálózat fenntartásához Error! Bookmark not defined.

3.4. Az EURES-nek az állami foglalkoztatási szolgálatokba (ÁFSZ) való integrálása felé Error! Bookmark not defined.

3.5. Határokon átnyúló EURES-partnerségek Error! Bookmark not defined.

4. Az EURES szolgáltatásai Error! Bookmark not defined.

4.1. Az EURES mint munkaközvetítő mechanizmus Error! Bookmark not defined.

5. Újabb kihívások és kitekintés Error! Bookmark not defined.

1. Bevezetés

Az EURES (Európai Foglalkoztatási Szolgálat) jól működő európai hálózat, amelynek célja a munkavállalók mobilitásának elősegítése. Tagjai az Európai Bizottság, az Európai Gazdasági Térség tagállamainak[1] állami foglalkoztatási szolgálatai (ÁFSZ) és Svájc, valamint mindezek szociális partnerszervezetei. Az EURES szolgáltatásai mintegy 15 éve vehetők igénybe a hálózatban részt vevő országok minden polgára számára. Ez idő alatt az EURES elősegítette a munkavállalók földrajzi mobilitását azzal, hogy foglalkozott a rendelkezésre álló munkaerőkről, a megüresedett álláshelyekről, az élet- és munkakörülményekről, valamint a tanulási és képzési lehetőségekről szóló információk megosztottságának kérdésével.

A mozgás szabadságát sokan tartják az EU jogszabályai által 1957 óta garantált négy alapszabadság egyik legfontosabbikának, amellyel ugyanakkor a legkevesebben élnek az Unióban. A lisszaboni stratégia és az európai foglalkoztatási stratégia, amelyek a foglalkoztatást közös üggyé tették, a mobilitás akadályainak felszámolását és az uniós munkavállalói mobilitás növekedését írják elő. A „rugalmas biztonság” közös uniós elvei átfogó keretbe foglalják a mai és a holnapi foglalkoztatási és mobilitási stratégiákat, különös hangsúlyt helyezve a munkahelyváltoztatás megkönnyítésére. Az új munkahelyekhez szükséges új készségekről szóló közlemény[2] szerint elő kell segíteni a mobilitást, és jobban összhangba kell hozni az emberek készségeit és a munkalehetőségeket a munkavállalók EU-n belüli szabad mozgását gátló akadályok eltávolításával, illetve a munkaerőpiacra és a képzettségek iránti igényekre vonatkozó átláthatóbb tájékoztatással. A Bizottság 2011-ben közzéteendő közleménye a munkaerőhiány és az uniós tagállamokba való bevándorlás összefüggéseiről azt vizsgálja majd, hogy az EU-n kívüli országokból érkező bevándorlás részben orvosolja-e egyes ágazatokban a munkaerőhiányt, illetve azokat a munkaerő-piaci nehézségeket, amelyek a demográfiai tendenciákból erednek.

Az EURES 2006–2008 közötti teljesítményét ebben a jelentésben az EURES hálózat 2009-ben elvégzett külső értékeléséről szóló jelentés eredményei alapján értékeljük. A jelentés négy fő részre tagolódik: a 2. rész az EURES hálózat stratégiai célkitűzéseivel, a 3. rész az EURES szolgáltatásnyújtási mechanizmusaival, a 4. rész a hálózat szolgáltatásaival, végül az 5. rész a jövő kihívásaival foglalkozik.

2. Az EURES stratégiai célkitűzései

Az EURES stratégiai célkitűzései a 2006–2008 időszakban a következők voltak: a munkavállalók mobilitásának előmozdítása, a mobilitás előtt álló akadályok visszaszorítása a nyitott és mindenki számára hozzáférhető európai munkaerőpiac kialakulásához való hozzájárulás révén, az állásajánlatok és álláspályázatok nemzetközi, régióközi és határokon átívelő cseréje, valamint az átláthatóság és az információcsere biztosítása. A következő rész az EURES tevékenységeinek eredményeit és hatását tárja fel abból a szempontból, hogy milyen változást hozott az EURES a felhasználók életében.

2.1. Az EURES tevékenységének eredménye

Az EURES hozzájárul a nyitott és mindenki számára elérhető európai munkaerőpiac kifejlesztéséhez. Ennek érdekében információkat szolgáltat a munkaerőpiacról, az élet- és munkakörülményekről, továbbá az EURES tanácsadói hálózaton és az EURES foglalkoztatási mobilitás portálon keresztül munkaközvetítő szolgáltatást is nyújt.

A hálózat által nyújtott szolgáltatás, akár közvetett, akár nem, az ügyfelek szükségleteit tükrözi. A közvetítést a tanácsadói hálózat végzi, amely tájékoztatja a munkáltatókat, az álláskeresőket és az állásváltókat, és ezzel megkönnyíti a munkaközvetítést. A tanácsadói hálózat két szintből áll: képzett szakemberekből, akik tájékoztatást nyújtanak és munkahelyeket közvetítenek Európában mindenütt, valamint asszisztensekből, akik az előbbieket segítik, de szintén fontos szerepet játszanak a szolgáltatások nyújtásában is. A közvetítés nélküli szolgáltatás az EURES portálon érhető el.

Mielőtt döntésüket meghoznák, az ügyfelek elérhetik és használhatják a portálon megjelentetett információkat. Az álláskeresők és állásváltók közül azok, akik a keresés idején kapcsolatba kerültek az egyik EURES-tanácsadóval, nagyobb valószínűséggel kaptak állásajánlatot, mint azok, akik csak a foglalkoztatási mobilitás portálon tájékozódtak. Az EURES tanácsadói hálózat tehát hozzáadott értéket képvisel a portálon nyújtott szolgáltatásokhoz képest.

A portálon nyújtott szolgáltatások és a tanácsadói hálózat megkönnyítik az álláslehetőségek egész Európára kiterjedő cseréjét. Bebizonyosodott, hogy a munkáltatók valóban toboroznak az EURES-en, és az álláskeresők tényleges munkalehetőségekhez jutnak. Az álláskeresőknek és az állásváltóknak mintegy 20 %-a kapott ajánlatot az EURES-en keresztül, és ezeknek csaknem a fele az érdekeltek készségszintjének megfelelő állásajánlat volt[3].

Az EURES sok országban járul hozzá az ÁFSZ-ok céljainak teljesítéséhez azzal, hogy segít csökkenteni a munkanélküliséget és elősegíteni a munkavállalói mobilitást. Emellett azzal is próbálkoznak, hogy az EURES-t bevonják az ÁFSZ-ok tevékenységébe. Az EURES integrálása azonban nem egyszeri feladat: sokkal inkább folyamatnak tekintendő. Az EURES bevonásán az ÁFSZ-ok tevékenységébe még lehetne javítani. A következő rész azzal foglalkozik, hogyan jelentkezik az EURES által képviselt hozzáadott érték a munkavállalók mobilitásának előmozdítása során.

2.2. Az EURES tevékenységének hatása

Az EURES-nek megvan a maga szerepe a hosszú távú gazdasági növekedés és a társadalmi kohézió célkitűzéseinek megvalósításában, mivel megkönnyíti az álláskeresők és az állásváltók, valamint a munkáltatók találkozását azáltal, hogy információkat, tanácsot, útbaigazítást és közvetített cserét kínál, hogy az egyének érvényesíthessék a szabad mozgáshoz való jogukat az Unióban.

A 2006–2008 időszakban az EURES fontos szerepet játszott mind az európai foglalkoztatási stratégia (European Employment Strategy, EES), mind a tartós gazdasági növekedés és a nagyobb társadalmi kohézió lisszaboni célkitűzései szempontjából. Alapvető politikai szövegekben ennek ellenére csak 2007 óta találunk rá utalásokat (foglalkoztatási mobilitási cselekvési terv, új munkahelyekhez szükséges új készségek).

Az EURES továbbá gazdasági-társadalmi dimenzióval is rendelkezik, így kapcsolódik az európai foglalkoztatási stratégia 19. számú iránymutatásához mint olyan mechanizmus, amely a munkaerőpiacra való beilleszkedés megkönnyítése érdekében segítséget és közvetítést nyújt az álláskereséshez[4]. Közvetítői szerepével és azokkal az információkkal, amelyeket összegyűjt és szolgáltat a munka- és az életkörülményekről, a szociális biztonság, az adózás és a biztosítás kérdéseiről, az EURES segítheti az egyént, hogy legyőzze a mobilitása előtt tornyosuló valós és potenciális akadályokat.

A 19. iránymutatás az EURES és a rugalmas biztonság programja közötti kapcsolatra is rámutat, mivel az EURES képes arra, hogy a munkahelyek közötti átmeneti időszakot csökkentse vagy akár minimálisra redukálja. Az EURES olyan eszköz, amely segíti az egyéneket az álláskeresés folyamatában, ezért úgy ítélhető meg, hogy segít a munkahelyek közötti átmenet és a munkahelyek felé vezető út lerövidítésében.

3. Az EURES szolgáltatási mechanizmusai

Az EURES szolgáltatásainak végrehajtását az állami foglalkoztatási szolgálatok biztosítják központi, regionális és helyi szinten. Az EURES határokon átívelő partnerségein belül e szolgáltatásokat partnerszervezetekkel – szakszervezetekkel, munkáltatói szervezetekkel, kereskedelmi kamarákkal stb. – együtt nyújtja. Az EURES hálózat szolgáltatásait gyakorlatilag a tanácsadók, valamint az EURES és az együttműködő partnerszervezetek egyéb alkalmazottai nyújtják. A következő rész az EURES-nek juttatott humán és pénzügyi forrásokra, az EURES képzések támogatására és az EURES-nek az ÁFSZ-okba való integrálására összpontosít. Külön alrész foglalkozik a határon átívelő partnerségekkel.

3.1. Az EURES alapvető jogot támogat – elégtelen pénzügyi eszközökkel

Az Unió az évek során rendszeresen növelte az EURES-nek juttatott összegeket. A 2007–2008-as 21 millió eurós költségvetés csaknem 4 millióval haladta meg a 2005–2006-ost. A növekedés részben a hálózat kiterjedésével magyarázható, Bulgária és Románia 2007-ben történt csatlakozása nyomán.

Az EURES-nek nyújtott finanszírozásnak csaknem háromnegyed részét a tagok kapják a munkaterveikben megjelölt tevékenységek megvalósítására. A rendelkezésre álló források maradék részét az EURES foglalkoztatási mobilitás portál, az uniós szintű képzés, az EURES információs szolgálat (helpdesk) és egyéb támogató tevékenységek, pl. a kommunikációs támogatás, a fordítási szolgáltatások és a kiadványok kapják.

Az EURES finanszírozási struktúrája általában véve hatékonyan működik, noha vannak hiányosságai. A támogatásokat csak mintegy 75 %-ban használják fel, és ennek eredményeként a tagoknak juttatott források évente átlagosan 25 %-a maradt elköltetlen a 2006–2008 időszakban. Egyes nem támogatott tevékenységek, a kiadások igazolásához szükséges vagy a források kézhezvételével egyidejűleg elvárt adminisztratív formaságok olyan tényezők, amelyek közrejátszanak a pénzeszközök nem maradéktalan elköltésében.

Az EURES-nek juttatott költségvetés a foglalkoztatás területén folyó teljes programfinanszírozáshoz képest viszonylag alacsony mind uniós szinten, mind pedig a tagállamokban a foglalkoztatási szolgáltatások összköltségéhez képest. Az EURES tagjai által rendelkezésre bocsátott pénzügyi források több mint háromszor akkorák, mint a Bizottság előirányzott forrásai, és négyszer annyit tesznek ki, mint a támogatható költségek. Az EURES tagoktól érkező források tehát alapvetőek az EURES-szolgáltatások végrehajtása szempontjából.

Költségvetési kötelezettségvállalások és kifizetések 2006–2008

2006 | 2007 | 2008 |

kötelezettségvállalások | 16 420 284,55 | 18 370 275,72 | 20 802 275,36 |

kifizetések | 11 636 119,76 | 14 546 709,36 | 14 738 651,59 |

3.2. Az EURES erős tanácsadói hálózatra épül

A tagállamokban 851 tanácsadóból álló hálózat hajtja végre az EURES szolgáltatásait az álláskeresőknek, az állásváltóknak, a munkanélkülieknek és a munkáltatóknak. Számuk országonként változó, de a tanácsadók fele összesen hat országban – Belgium, Németország, Spanyolország, Franciaország, Olaszország és Svédország – működik.

Az EURES tanácsadói az állami foglalkoztatási szolgálatok alkalmazottai, akiket helyi, regionális vagy országos szinten saját szervezetük jelöl ki. Munkaidejüknek átlagosan 75 %-át töltik EURES-munkával[5]. 2008-ban több mint egymillió (1 093 998) kapcsolatfelvételt tartottak nyilván álláskeresőkkel, állásváltókkal és munkáltatókkal; ez tanácsadónként átlagosan 1 286 egyéni kapcsolatfelvételt jelent. Az esetek 86 %-ában álláskeresők és állásváltók jelentkeztek. Változó, hogy a feliratkozott munkáltatók és álláskeresők számához képest hány tanácsadó működik; egy tanácsadóra átlagosan 424 álláskereső és 20 munkáltató jut.

A tanácsadókkal kapcsolatba kerülők leggyakrabban az álláskereséssel kapcsolatos kérdésekről beszélnek. 2006–2008-ban a kapcsolatfelvevők átlagosan 41,2 %-a erre összpontosított. A második leggyakoribb téma az EURES-ről szóló általános tájékozódás volt (ugyanezen időszakban a bejelentkezők 17,1 %-a), a harmadik pedig a munkaerőfelvétel (a bejelentkezők 15,1 %-a).

A hálózatot EURES-asszisztensek is támogatják. A TAGORSZÁGOK FELE ALKALMAZ ASSZISZTENSEKET A TANÁCSADÓK SEGÍTÉSÉRE ÉS AZ EURES SZOLGÁLTATÁSOK NYÚJTÁSÁRA. Az EURES szolgáltatásainak végrehajtásával közvetlenül kapcsolatban álló hálózat tehát sokkal nagyobb, mint maga a tanácsadói hálózat.

Összefoglalva az EURES szolgáltatásokat nyújtó emberi erőforrás megfelelőnek látszik arra, hogy az álláskeresők, állásváltók és a munkáltatók igényeit kielégítse, de feltehetően többre lesz szükség, ha az EURES új szolgáltatásokat is nyújt majd a jövőben.

3.3. Az EURES alkalmazottainak képzése igen fontos a professzionális hálózat fenntartásához

Az EURES-képzés két részből áll: országon belüli és európai szintű képzésből. Az országon belüli képzés sok különböző tevékenységet foglal magában, beleértve az előképzést is, amely követelmény az új tanácsadók számára, mielőtt részt vesznek az európai szintű alapképzési kurzuson és konferencián.

A 2006–2008-as időszakban az európai szintű képzést magánvállalkozó biztosította, évente körülbelül 20 egyéni kurzussal. A képzési ajánlat kezdő és haladó kurzusokból állt, ahol mind az EURES-tanácsadókat, mind azok feletteseit képezték. Az EURES tanácsadóit és menedzsereit is meghívták oktatóként egyes képzésekre, ahol a szolgáltató csapatával működtek együtt.

A képzés kivételesen fontos annak biztosítása érdekében, hogy a hálózat hivatásos szakemberekből álljon, és eredményesen, hatékonyan működjék. Általában véve az európai szinten és az országokon belül nyújtott képzések kiegészítik egymást; az első elméletibb, a második pedig inkább a gyakorlati kérdésekre koncentrál.

3.4. Az EURES-nek az állami foglalkoztatási szolgálatokba (ÁFSZ) való integrálása felé

Az EURES-iránymutatás világosan kimondja, hogy az EURES minél előbb megvalósuló bevonása az ÁFSZ-okba elsőbbséget élvez[6]. Már vannak is eredmények, amelyek arra mutatnak, hogy a tagok többsége előrehaladt e tekintetben. A tagok egyértelműen meghatározták az EURES-szolgáltatások keretében dolgozó személyzetet, az EURES-feladatokkal töltött időt tiszteletben tartják és elismerik; az EURES-nek dolgozók számára házon belüli képzést nyújtanak, a többi kapcsolattartó részére pedig figyelemfelkeltő tevékenységeket szerveznek. A tagállamok körülbelül felében a kapcsolattartó tanácsadók 75–100 %-a kapott EURES-képzést.

Az integráció révén az EURES hozzájárul az állami szolgálatok céljainak – a munkanélküliség csökkentésének és a mobilitás elősegítésének – megvalósulásához. Az állami szolgálatok integrációs törekvései ellenére az eredmények országonként igen különbözőek.

3.5. Határokon átnyúló EURES-partnerségek

Az EURES-hálózatnak fontos szerep jut a határokon átnyúló régiókban, ahol az EURES-tanácsadók tájékoztatást és tanácsadást nyújtanak a határ másik oldalán dolgozni kívánó munkavállalók vagy toborozni kívánó munkáltatók számára. Az ingázóknak segítségre van szükségük, hogy el legyenek látva minden információval a biztosítást, az adókat, a társadalmi berendezkedést, az oktatást, az önfoglalkoztatást stb. illetően.

A határokon át ingázókkal dolgozó tanácsadók leggyakrabban az álláskereséssel kapcsolatos kérdésekre válaszoltak; 2007–2008-ban a kapcsolatba lépők 34,6 %-át ez foglalkoztatta leginkább. A második leggyakoribb kérdés a szociális biztonság és az adózás volt, erről ugyanezen idő alatt az emberek 24,8 %-a kívánt beszélgetni. A harmadik legfontosabb kérdés az EURES-re vonatkozó általános tájékozódás volt, erről ugyanezen idő alatt az emberek 12,6 %-a kívánt hallani.

A 2006–2008 időszakban összesen 22 határokon átnyúló EURES-partnerség nyújtott EURES-szolgáltatásokat, ami igen fontos hozzájárulás volt a szervezet tevékenységének fejlődéséhez. A legtöbb ilyen EURES-partnerség Közép- és Nyugat-Európában található, ebből Németországban kilenc és Franciaországban hat[7]. A határokon átnyúló partnerségek által végzett tevékenységeken túl csaknem minden EURES-tag végez valamilyen határokon átívelő munkát a fennálló partnerségek hatókörén kívül.

A határokon átnyúló EURES-partnerségek nagyrészt ott helyezkednek el, ahol jelentős az ilyen ingázás. Az ingázók száma az elmúlt néhány évben megnőtt. Egy vizsgálat szerint az EGT és Svájc között mintegy 780 000 személy ingázott 2006–2007-ben. Az EU-15 országokban 1999–2000 és 2006–2007 között számuk 26 %-kal nőtt. Az ingázás legnagyobb része Közép- és Nyugat-Európában összpontosul. A legfőbb célországok Svájc, Luxemburg, Németország, Hollandia, Ausztria és Belgium. Ezek az országok fogadják az ingázók háromnegyed részét. A főbb kiindulási országok Franciaország, Németország és Belgium, innen utazik ki az EU ingázóinak közel 60 %-a.

A határokon átívelő partnerségek növelték az EURES működésének ismertségét, és egy sor olyan tevékenységet honosítottak meg, amelyek révén további információkat nyújthatnak az álláskeresőknek, az állásváltóknak és a munkáltatóknak a határmenti területeken.

4. Az EURES szolgáltatásai

Az EURES hálózat egy sor szolgáltatással az álláskeresőknek, az állásváltóknak, a munkanélkülieknek és a munkáltatóknak nyújt segítséget az EURES foglalkoztatási mobilitás portálon és az EURES tanácsadói hálózaton keresztül. A szolgáltatások közé tartozik a közvetlen segítségnyújtás álláskereséshez, valamint a közvetett segítség, amelynek érdekében az EURES információkat szolgáltat a munkaerőpiacról, valamint az élet- és munkakörülményekről más EGK országokban és Svájcban.

4.1. Az EURES mint munkaközvetítő mechanizmus

Az EURES foglalkoztatási mobilitási portál fontos szerepet tölt be azzal, hogy tájékoztatást nyújt az álláskeresőknek, az állásváltóknak, a munkanélkülieknek és a munkáltatóknak egyaránt. A portálon keresztül az álláskeresőknek, az állásváltóknak és a munkanélkülieknek lehetőségük nyílik arra, hogy munkát keressenek és közzétegyék önéletrajzukat, a munkáltatók pedig hozzáférhetnek az önéletrajz-kereső programhoz, és közzétehetik a betöltetlen állások leírását.

Áttekintés az EURES-portálon regisztrált álláskeresőkről 2006–2008-ban, országonkénti bontásban:

Ország | Álláskeresők száma | Ország | Álláskeresők száma |

Belgium | 9 671 | Hollandia | 5 092 |

Cseh Köztársaság | 11 396 | Ausztria | 3 551 |

Dánia | 2 379 | Lengyelország | 25 040 |

Németország | 21 185 | Portugal | 22 724 |

Észtország | 4 413 | Románia | 18 090 |

Írország | 3 854 | Szlovénia | 2 588 |

Görögország | 6 091 | Szlovákia | 3 923 |

Spanyolország | 50 923 | Finland | 4 123 |

Franciaország | 16 524 | Svédország | 4 966 |

Olaszország | 49 307 | Egyesült Királyság | 10 824 |

Lettország | 5 767 | Norvégia | 2 497 |

Litvánia | 4 526 | Svájc | 2 283 |

Magyarország | 12 744 |

A portált a felhasználók mindkét csoportja nagyra értékeli, mivel látják annak előnyeit, hogy az EGK egész területén elérhetik vagy feladhatják az üres állásokra vonatkozó információkat. Egy online felmérés szerint a felhasználók a CV-feltöltési funkciót tartják a leghasznosabb EURES-szolgáltatásnak az álláskeresők és az állásváltók számára. Az álláshirdetést közzétevő munkáltatók 19 %-a ajánlott munkát egy vagy több jelentkezőnek, és a jelentkezők kicsit kevesebb mint a fele jutott képesítési szintjének megfelelő álláshoz. Az álláskeresők és az állásváltók csaknem 70 %-a vagy jelentkezett őt érdeklő állásra, vagy feltöltötte önéletrajzát a portálra. A portál tehát megkönnyítette a munkaközvetítést, mivel egyes álláskeresők és állásváltók találtak állást, és egyes munkáltatók betöltötték az üres helyeket. Ezt tovább lehet javítani a jelenleg fejlesztés alatt álló Europass CV internetes eszközzel megvalósítandó szinergia révén.

A portál ugyanakkor az EURES-en keresztül történő munkaközvetítés hatékonyabbá tétele érdekében több tekintetben még javítható. Ennek vannak technikai vetületei, pl. az optimalizált alkalmazási lehetőségek, de szóba kerül a bevitt információk típusa és minősége is.Az információk naprakésszé tétele, a portálon közzétett állásajánlatok minőségének biztosítása az EURES-tagok feladata.

Az EURES-tanácsadók hálózata további értéket ad hozzá a portálon megtalálható és hozzáférhető információkhoz, elsősorban amikor olyan témakörökkel kapcsolatos tudásukról vagy tapasztalatukról van szó, mint az adózás vagy a képzettségek elismertetése. A tanácsadói hálózat fő előnyei közé tartozik, hogy segítik a látogatókat – elsősorban a csekély informatikai ismerettel rendelkezőket – a portálon való eligazodásban, hogy ismerik a portált, és fel tudják gyorsítani az álláskeresés folyamatát. A felhasználók túlnyomó többsége szerint az EURES-tanácsadók segítőkészek, és igazi minőségi szolgáltatásokat nyújtanak. Munkájuk könnyebb is lehetne azonban, ha a portál megfelelően működne, ha az EURES-t bevonnák/integrálnák az állami szolgálatokba, és a munkáltatókkal intenzívebb lenne a kapcsolat.

A tanácsadói hálózat és a foglalkoztatási mobilitás portál mellett több más típusú tevékenység is folyik a munkaközvetítés érdekében. Ezek közé tartoznak az állásbörzék és munkaközvetítéshez kapcsolódó egyéb események, tájékoztató értekezletek és találkozók, például munkáltatókkal, valamint a promóciós tevékenységek. Az állásbörze és egyéb, toborzással kapcsolatos rendezvények a munkaközvetítés szempontjából eredményesnek látszanak. 2006–2008 között 248 rendezvényen több mint 11 000 sikeres munkaközvetítés történt. Ugyanebben az időszakban további 15 000 sikeresen betöltött állást tartott nyilván az EURES hálózat.

5. Újabb kihívások és kitekintés

Az EURES számára az európai munkaerő-piacokon végbemenő változás üteme és az állami foglalkoztatási szolgálatok átfogó modernizálása lesz a következő évek legfőbb kihívása. Ennek akkor tud megfelelni, ha maga is fejlődik és erősödik. Az EURES-nek méginkább az eredmények felé kell fordulnia, megmutatni, milyen hozzáadott értéket jelent az ügyfélcsoportok és az állami szolgálatok számára. A Monti-jelentés elismeri, hogy az EURES-hálózatnak nagy a sikere[8]. Más bizottsági hálózatokhoz képest az EURES sokkal erősebben összpontosít a foglalkoztatási lehetőségekre, és ez az egyetlen, amely munkaközvetítő szolgáltatással rendelkezik.

Az EURES-nek továbbra is fontos eszköznek kell maradnia a mobilitás szolgálatában. Ez annyit jelent, hogy továbbviszi megszokott tájékoztatási és tanácsadói feladatait. Ugyanakkor annak érdekében, hogy az ügyfelei valóságos szükségleteire megoldásokat találjon, és mérhető eredményeket érjen el, az EURES-nek egész Európában kulcsszerepet kell betöltenie az álláskeresők és az állást kínálók között; arra kell összpontosítania, hogy közvetíteni tudjon minden törvényesen egy-egy országban tartózkodó, illetve más EU országokban munkára jogosult munkavállaló számára, és ezzel eszköz legyen az európai foglalkoztatási stratégia szolgálatában.

Az állami szolgálatoknak továbbra is bele kell vonniuk az EURES-t szolgáltatási csomagjaik és ügyfélkapcsolataik körébe, és fel kell használniuk az EURES-tanácsadók szaktudását ahhoz, hogy az európai dimenziót jobban érvényesítsék minden tevékenységükben. Az ÁFSZ-oknak az EURES szolgáltatási körét be kell építeniük legfontosabb szolgáltatásaik körébe, sőt gyors válaszadási rendszerükbe is, ezzel is jobban segítve a munkavállalókat és a munkáltatókat abban, hogy lépést tartsanak a változásokkal.

A jövőben az EURES még inkább személyre szabott szolgáltatásokat fog nyújtani a mobilitás elősegítésére az álláskeresők, munkáltatók, munkavállalók, gyakornokok és diplomások számára. Az EURES-nek legfőbb célként az álláskínálatok és az álláskeresés közötti jobb egyensúly megteremtését kell maga elé tűznie. Az EGK és Svájc közötti mobilitást vonzó lehetőséggé kell tenni.

E célok eléréséhez több kezdeményezés indult vagy van jelenleg értékelés alatt:

- a foglalkozások és képzettségek egységes többnyelvű szótárának létrehozása, amely fokozná az állásüresedéssel kapcsolatos információk minőségét és átláthatóságát, segítve az összehangolást az álláskeresők és az üresedések között. Csak akkor lehet eredményesen összehangolni a képzettségeket, a munkaalkalmakat és a tanulási lehetőségeket az európai munkaerő-piacon, ha létrejön a képzettségek, készségek és foglalkozások közös többnyelvű osztályozása. E többnyelvű szótár címe: Európai készségek, kompetenciák és foglalkozások (ESCO).

- a „Match and Map” elnevezésű, felhasználóbarát, átlátható online szolgáltatási funkció létrehozása, amely a polgárok számára minőségi információkat nyújt az EU-ban található álláshelyek, készségek, tanulási és képzési lehetőségek terén. Ez a funkció az EURES részeként a Ploteus és Euraxess portállal összekötve egyértelműen feltérképezi földrajzi szempontból a felhasználó profiljához illő európai unióbeli állásajánlatokat, visszajelzést ad arról, miért nem felel meg egymásnak az adott állás és képzettség, valamint tájékoztatást nyújt a tanulási lehetőségekről.

- európai munkaerő-piaci felügyelet létrehozása, amely időről időre aktuális tájékoztatást nyújt az európai munkaerőpiac rövid távú tendenciáiról. Ezzel javulni fog az adatgyűjtés, ami azt szolgálja, hogy jobban tudják azonosítani és előre jelezni a munkaerő-fölöslegeket és hiányokat, és elemezni a mobilitási folyamatokat. Ezáltal a megfelelő készségekkel és képesítésekkel rendelkező munkavállalók és álláskeresők jobban fogják tudni, hol van esélyük munkához jutni.

- az EURES foglalkoztatási mobilitás portál modernizálása több interaktív rovat hozzáadásával. Az elképzelések szerint ez lenne az Európai Unió legnagyobb foglalkoztatási honlapja grafikus ábrázolásokkal, linkkel az Europass CV-t létrehozó eszközhöz, felhasználóbarátabb CV-kereső funkcióval, szociális hálózattal álláskeresők számára és virtuális állásbörzével. Az átdolgozott portálon lesz külön a fiatal diplomásoknak szentelt rész is, amely közelíti egymáshoz az egyetem és a munkavégzés világát, továbbá támogatja a fiatalok álláskeresését és elhelyezkedését.

- már megkezdődött a munka „az első EURES-állásod” projekt létrehozása érdekében is, amely finanszírozással is segítené a munkaerőpiacra belépni igyekvő fiatalok mobilitását egész Európában.

- rendszeres együttműködési mechanizmusok létrehozása más EU-s hálózatokkal, szinergiák vagy megfelelő együttműködési módok megtalálásával.

MELLÉKLETAz EURES 2006–2008-as tevékenységéről szóló jelentéshez

Statisztikai adatok az európai foglalkoztatási mobilitás portál látogatottságáról

1. táblázat: Havi látogatószám az EURES foglalkoztatási portálon, 2007-2008

Hónap | Látogatók |

2007 ápr. | 746 434 |

2007 május | 807 962 |

2007 jún. | 778 391 |

2007 júl. | 825 436 |

2007 aug. | 787 524 |

2007 szept. | 862 158 |

2007 okt. | 974 595 |

2007 nov. | 925 574 |

2007 dec. | 835 674 |

2008 jan. | 1 382 187 |

2008 febr. | 1 360 996 |

2008 márc. | 1 575 820 |

2008 ápr. | 1 975 491 |

2008 május | 1 486 182 |

2008 jún. | 1 305 630 |

2008 júl. | 1 277 264 |

2008 aug. | 1 227 002 |

2008 szept. | 1 545 773 |

2008 okt. | 1 619 020 |

2008 nov. | 1 539 167 |

2008 dec. | 1 206 529 |

1. ábra: Havi látogatószám az EURES foglalkoztatási portálon, 2007-2010

[pic]

2. táblázat: A határokon átnyúló EURES-partnerségek száma, amelyekben az egyes országok részt vesznek

Ország | EURES- partnerségek száma |

Belgium | 4 |

Cseh Köztársaság | 2 |

Dánia | 2 |

Németország | 9 |

Spanyolország | 2 |

Franciaország | 6 |

Olaszország | 3 |

Luxemburg | 2 |

Magyarország | 1 |

Hollandia | 4 |

Ausztria | 3 |

Lengyelország | 1 |

Portugal | 1 |

Szlovénia | 1 |

Szlovákia | 2 |

Finland | 1 |

Svédország | 2 |

Egyesült Királyság | 2 |

Svájc | 3 |

Liechtenstein | 1 |

[1] Az EU tagállamai, valamint Norvégia, Izland és Liechtenstein.

[2] COM(2008) 868 végleges.

[3] A külső értékelők felméréseket végeztek az álláskeresők, az állásváltók és a munkáltatók körében. A felmérések azt mutatják, hogy az állásajánlat-adatbázis megkönnyíti a munkaközvetítést. 6 344 álláskereső és állásváltó (a válaszolók 65,8 %-a) felelte például azt, hogy vagy jelentkezett a portálon őt érdeklő munkákra, vagy feltöltötte a CV-jét az EURES-be. Összesen 1 283 személy (az álláskeresők és állásváltók 20,2 %-a) válaszolta, hogy az EURES-en keresztül munkához jutott; ezek majdnem fele azt is közölte, hogy a munka megfelelt képesítésének.

[4] Az Európai foglalkoztatási stratégia keretében a 2008–2010-i foglalkoztatási iránymutatások között szereplő 19. iránymutatás felidézi az EURES szerepét a foglalkoztatás szakpolitikai célkitűzéseinek megvalósításában, és az EURES-t összefüggésbe hozza a rugalmas biztonságra vonatkozó programmal is, mivel a hálózat a munkahelyek közötti átmenetben és a munkahelyek felé vezető úton játszik szerepet.

[5] Az EURES-alapokmány (HL C 106., 2003.5.3., 3. o.) megállapítja, hogy az EURES tanácsadóknak teljes munkaidejük legalább felét EURES-feladatok ellátásával kell tölteniük, a maradék időben pedig állami foglalkoztatási szolgálatuk számára dolgoznak.

[6] A tagok és a partnerek által végzett EURES-tevékenységek három éves időszakra alkalmazandó iránymutatásokon nyugszanak.

[7] Lásd e jelentés mellékletében a határokon átnyúló partnerségek számát, amelyekben egy-egy ország részt vesz.

[8] M. Monti, A New Strategy for the Single Market (Az egységes piac új stratégiája), 2010. május 9., 59. o.